|  |  |  |
| --- | --- | --- |
| **K:\CO-EMEP\Logók\huhr_logo_HU_small.jpg** | **K:\CO-EMEP\Logók\INTERREG_LOGO_HU.jpg** |  |
| **K:\CO-EMEP\Logók\slogans\huhr_slogan_hu.png** |  |



CO-EMEP – A magyar-horvát határmenti terület energiaszegénységének csökkentése és a hatékonyabb energiamenedzsment érdekében együttműködés kialakítása

(HUHR/1901/3.1.1/0019)

**Pályázati felhívás családi ház tulajdonosok vagy tulajdonostársak részére - az energiaszegénység kockázatának és / vagy az energiaszegénység jelenlegi helyzetének felmérése céljából**

**– Pályázati felhívás és útmutató –**

Zala Megyei Önkormányzat

\*Jelen dokumentum az Európai Unió támogatásával készült. A dokumentum tartalmáért a Zala Megyei Önkormányzat felel, nem tükrözi az Európai Unió és / vagy az Irányító Hatóság álláspontját.

**2021. április**

1. **Bevezetés**

A Muraköz Megyei Energia Ügynökség (Horvátország) vezető partnerségével és a Zala Megyei Önkormányzat partnerségével valósul meg a HUHR /1901/3.1.1/0019 azonosítószámú, CO-EMEP rövid című, „A magyar-horvát határmenti terület energiaszegénységének csökkentése és a hatékonyabb energiamenedzsment érdekében együttműködés kialakítása” című projekt a horvát-magyar határmenti térségben. A projekt az Interreg V-A Magyarország-Horvátország Együttműködési Program 2014-2020 keretében, az Európai Regionális Fejlesztési Alap támogatásával valósul meg, 173.450,13 Euró teljes költségvetéssel, melyből az Európai Uniós támogatás összege 147 432,61 Euró. A pályázat megvalósítása 2020 júliusában kezdődött és 2022. február végéig tart. A projekt fő célja az energiaszegénység csökkentése, közös kezelése, az együttműködés javítása, valamint kapacitásfejlesztés a horvát-magyar határmenti térség közintézményeinek bevonásával.

A végrehajtandó tevékenységek egyike a **pilot beruházások** megvalósítása, mely keretében energia auditok és **energetikai mérések történnek (termográfiai mérések, blower door teszt és U-érték mérés) 10 háztartásban (5 Muraköz megyében és 5 Zala megyében)**. Az energiaauditok és a mérések eredményei alapján az energiahatékonyság növelését célzó részletes tervek kerülnek kidolgozásra, melyben a szükséges intézkedések, releváns műszaki megoldások és pénzügyi lehetőségek is meghatározásra kerülnek.

A pilot beruházásban résztvevő 10 háztartás kiválasztása céljából a projektpartnerek nyilvános felhívást tesznek közzé, melyre Muraköz megyéből és Zala megyéből pályázhatnak a családi házak tulajdonosai és társtulajdonosai. A fentiek értelmében a Zala Megyei Önkormányzat a jelen **„Pályázati felhívás családi ház tulajdonosok vagy tulajdonostársak részére - az energiaszegénység kockázatának és / vagy az energiaszegénység jelenlegi helyzetének felmérése céljából”** tárgyú felhívást meghirdeti (továbbiakban pályázati felhívás).

A pályázati felhívásban rögzített feltételeknek a pályázók teljeskörűen kötelesek megfelelni, hogy az alábbiakban részletezett tevékenységben részt vehessenek.

1. **Pályázati felhívás tárgya**

A pályázati felhívás célja **azon Zala megyei családi házak tulajdonosainak és társtulajdonosainak összesítése, akik az energiaszegénység problémájával szembesülnek a mindennapjaik során. A pilot beruházás magában foglalja az energiaauditok és az általános épületjellemzők felmérését (termográfiai mérések, blower door teszt és U-érték mérés) a kijelölt energiaszegény háztartások számára.**

**Az energiaauditok és a végrehajtott mérések eredményei alapján kidolgozásra kerülnek az energiahatékonyság növelésére irányuló részletes tervek, beleértve a szükséges műszaki megoldásokat, valamint pénzügyi lehetőségeket.**

1. **Pályázati feltételek**

Jelen pályázati felhívás keretében kizárólag természetes személyek jogosultak pályázni, akik Zala megyei családi ház tulajdonosai vagy társtulajdonosai, valamint lakóhelyükként szolgál az érintett ingatlan, amelyre a pályázatot benyújtják (továbbiakban: Pályázók).

A pályázati felhívás szerint a családi ház kritériumai:

1. **az épület rendelkezik a szükséges engedélyekkel**, a 109/1999. (XII. 29.) FVM rendelet az ingatlan-nyilvántartásról szóló 1997. évi CXLI. törvény végrehajtásáról rendelkezései szerinti tulajdoni lap alapján,
2. melyet nem újítottak fel van nem változtattak az eredeti rendeltetésén;
3. a bruttó alapterület több, mint 50%-át lakhatásra használják;
4. megfelel az alábbi feltételeknek:
* **A fűtést és melegvizet előállító rendszer teljesítménye kisebb, mint 30 kW.**
* **Az épület bruttó alapterülete kevesebb, mint 250 m2.**

Kizáró okok:

1. A társasházak és a magyarországi társasházakról szóló törvény szerinti lakásszövetkezetek keretében működő épület.
2. Azon családi ház:
* mely nem rendelkezik a szükséges engedélyekkel,
* melyben a tulajdonos vagy tulajdonostárs jogi személy,
* mely az épület állóképességét veszélyeztető súlyos műszaki hiányosság(ok)al rendelkezik,
* **mely rendelkezik energetikai tanúsítvánnyal**.

**4. Pályázatok benyújtásának módja**

A pályázatokat egy online jelentkezési űrlap kitöltésével lehet benyújtani, mely tartalmazza az alapvető információkat a pályázóról, az egy háztartásban élőkről, és a családi ház jellemzőiről. A jelentkezési űrlap elérhető az alábbi linken keresztül:

<https://docs.google.com/forms/d/e/1FAIpQLSdfIQombgByyYMZwTkP8HslQnoYCDbN_umF3ntA-2cw5vtZHw/viewform>

A kitöltött jelentkezési lapon szereplő adatok valóságtartalmának és pontosságának ellenőrzése céljából a Zala Megyei Önkormányzat további dokumentációt kér a Pályázóktól, miután az összes beérkezett pályázatot kiértékelte és pontozta. A legjobb pontszámot elérő első öt pályázathoz az alábbi további dokumentációkat szükséges benyújtani:

1. A pályázó és a vele egy háztartásban élő személyek **személyazonosító igazolványának és lakcímet igazoló hatósági igazolványának kétoldalas másolata.**
2. **A családi ház létezését igazoló okirat (tulajdoni lap)**, amelynek tartalmaznia kell a családi ház építési évét, a legutolsó felújítás évét, és az épület alapterületét.
3. **A 2021. január és március közötti időszakra vonatkozó jövedelemről és egyéb bevételről szóló igazolás** a pályázó és a vele egy háztartásban élő azon személyek számára kiállítva, akik bérből, vagy egyéb forrásból származó jövedelemmel rendelkeznek. Továbbá, amennyiben az **egy háztartásban élők** **között van munkanélküli** személy is, akkor az ő jövedelméről és egyéb bevételeiről (nyugdíjak, ideértve a személyi jövedelmet, a gyermek után járó juttatásokat, a munkanélküli ellátásokat, a szociális segélyeket, a biztosítási juttatásokat stb.) **szóló igazolás** a háztartás teljes havi nettó jövedelmének ellenőrzése céljából;
4. **A fűtéshez és melegvíz előállításhoz használt elsődleges hőforrás fényképes dokumentációja** annak tényleges teljesítményének ellenőrzése érdekében, amelynek 30 kW-nál kisebbnek kell lennie.

*Magyarázat: az elsődleges hőforrás (kályha, kazán stb.) teljesítményére vonatkozó, kW-ban kifejezett adatok megtalálhatók az adatokat tartalmazó táblázatban vagy a garancialapon.*

1. **A pályázat beadásának határideje**

A pályázati űrlapot a fent meghatározott feltételeknek megfelelően legkésőbb 2021. június 18-án 15:00 óráig kell kitölteni és benyújtani.

A határidő lejárta után benyújtott, vagy hiányosan kitöltött jelentkezési űrlappal ellátott pályázatokat érvénytelennek tekintjük.

A pályázat iránt érdeklődők a porkolab.judit@zalamegye.hu e-mail címen, vagy a +36 92 500-711 telefonszámon kaphatnak további információt a pályázati felhívásról legkésőbb 2021. június 15. 15 óráig. Az e-mail tárgya a következő legyen: **„Érdeklődés – Pályázati felhívás háztartások számára – CO-EMEP projekt”.**

Amennyiben e-mail formájában érdeklődik, úgy 2 napon belül válaszolunk a feltett kérdésre, észrevételre.

1. **A pályázatok értékelése és pontozása**

A Zala Megyei Önkormányzat ellenőrzi a Pályázati űrlapon szereplő összes adatot, és érvénytelennek tekinti azon személyek jelentkezését, akik a pályázati felhívás kritériumainak nem felelnek meg.

A hiánytalanul kitöltött és határidőn belül benyújtott pályázatokat a lenti táblázatnak megfelelően pontozzuk. **Ha két vagy több pályázat is azonos pontszámot ér el, akkor a pályázat beérkezésének idejét vesszük figyelembe, azaz a korábban benyújtott pályázat élvez elsőbbséget.**

1. ***táblázat Pontozási rendszer***

|  |  |
| --- | --- |
| **Kritérium neve** | **Pontozás** |
| **Háztartás bevétele** | < 570,00 € | 6 |
| 570,00 € – 1.140,00 € (+200 Euro minden további családtag esetében) | 10 |
| > 1.140,00 € (+200 Euro minden további családtag esetében) | 0 |
| **Építés ideje** | 1987 előtt | 10 |
| 1987 és 2008 között | 6 |
| 2008 után | 0 |
| **Energiaforrás típusa** | Elekromos áram | 10 |
| Tüzelőolaj | 8 |
| Földgáz | 6 |
| Tűzifa/biomassza | 4 |
| Megújuló energiaforrások | 0 |

A beérkezett pályázatok pontozása után **rangsor** készül az elért pontszámok alapján. Ezt követően a Zala Megyei Önkormányzat – a jelen pályázati felhívás 4. szakaszában foglaltak szerint – a rangsor első 5 helyén álló ​​pályázójától **további dokumentáció benyújtását kéri a Pályázati űrlapban szereplő adatok valóságtartalmának és pontosságának ellenőrzése és igazolása céljából.**

Ha a pályázó nem nyújtja be a szükséges dokumentumokat, amelyek igazolják a Pályázati űrlapon szereplő adatok valóságtartalmát és pontosságát, akkor pályázata hiányosnak tekintendő, és kizárásra kerül a további kiválasztási folyamatból.

Továbbá, ha a későbbiekben benyújtott dokumentáció ellenőrzése során bizonyos szabálytalanságokat találnak a Pályázati űrlap adataival kapcsolatban, a Zala Megyei Önkormányzat fenntartja a jogot a pályázat(ok) elutasítására.

Ha kizárásra kerül sor a korábban említett okok valamelyikéből kifolyólag, a Zala Megyei Önkormányzat a rangsor következő legjobb eredményt elérő pályázatát veszi figyelembe, és kéri a további dokumentumok benyújtását, valamint ellenőrzi az adatok valóságtartalmát és pontosságát. Mindez addig folytatódik, amíg 5 olyan pályázat nem kerül azonosításra, amelyek megfelelnek a pályázati felhívás összes feltételének.

1. **Megvalósítás**

Jelen pályázati felhívás alapján **Zala megyében 5 magántulajdonban lévő családi ház kerül kiválasztásra, melyek részt vesznek a CO-EMEP projekt keretében megvalósuló pilot beruházásokban.**

Az együttműködés kialakítása érdekében a nyertes pályázók (családi ház tulajdonosai vagy tulajdonostársai) és a Zala Megyei Önkormányzat között írásbeli megállapodás jön létre, mely meghatározza a felek kölcsönös jogait és kötelezettségeit a pilot beruházások előtt és közben.

1. **Egyéb információk**

A pályázati felhívás **2021. május 27-én** került meghirdetésre a Zala Megyei Önkormányzat hivatalos weboldalán.

A Zala Megyei Önkormányzat az előírásoknak megfelelően összegyűjti, feldolgozza és tárolja a pályázók személyes adatait, valamint harmadik felek részére rendelkezésre bocsátja azokat a Zala Megyei Önkormányzat, mint az Európai Unió kedvezményezettje és az Interreg V-A Magyarország-Horvátország Együttműködési Program 2014-2020 Szerződő Hatósága közti szerződés teljesítésének szükségessége miatt a következő jogszabályok értelmében:

* Az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet)
* Az információs önrendelkezési jogról és az információszabadságról szóló 2011. évi CXII. törvény

A jelen pályázati felhívásban, azaz a pályázati űrlapon begyűjtendő személyes adatok a következők: a pályázó családi- és keresztneve, lakcíme és elérhetőségei (telefonszám vagy e-mail cím), valamint az adatok hitelességét igazoló egyéb információk.

Az összegyűjtött személyes adatok kizárólag a CO-EMEP – „A magyar-horvát határmenti terület energiaszegénységének csökkentése és a hatékonyabb energiamenedzsment érdekében együttműködés kialakítása” című projekt megvalósítása céljából kerülnek felhasználásra.

A pályázó személyes adatait a projekt megvalósításának ideje alatt, 2022. február 28-ig dolgozzuk fel, és a projekt lezárásától számítva három évig tároljuk, vagy addig, amíg a pályázó vissza nem vonja hozzájárulását a személyes adatainak feldolgozásához. A személyes adatok megőrzésének időtartama hosszabb is lehet a fent leírtaknál, amennyiben az Interreg V-A Magyarország–Horvátország Együttműködési Program 2014–2020 rendelkezései úgy kívánják.

1. **Melléklet**

1. melléklet: Pályázati űrlap magyar állampolgárok - magáningatlanok tulajdonosai és tulajdonostársak – részére az energiaszegénység kockázatának felmérése és/vagy az energiaszegénység mértékének meghatározása érdekében

 Zala Megyei Önkormányzat